कक्राझार सहरनि कतपारायाव थाखाय कक्राझार जिल्ला एस पिनि मावखुलियाव खुंफुंनाय मोनसे खौरांगिरि मेलआव आसामनि एडिजिपि एल आर बिष्णयआ बुंङोदि, आयेन बेरेखा गान्जा फालांगिरिफोरखौ पुलिसआ श्रीरामपुर गेतनिफ्राय कक्राझार फार्से लाबोबाय थानाय समाव थांनाय हरनि 1 रिंगायाव बिसमुरि पुलिस आउट पस्टनि सिङाव थानाय आलांगि ओन्सोलाव दुथांफोरा खारखुमानो नाजानायाव पुलिसआ गुलि गावनो गोनां जायो होन्ना फोरमायो। आरो जायगायावनो सासे सुबुंआ आथिंआव गुलि नांजाना जोखोम जानांङो। जोखोम जानांनाय गान्जा फालांगिरिखौ फाहामथायनि थाखाय कक्राझार आर एन बि सिभिल देहा फाहामसालियाव थिसन्नाय जायो होन्नानैबो एल आर बिष्णयआ बुंबावयो।